
Stredná odborná škola polytechnická Jana Antonína Baťu

Štefánikova 39, 059 21 Svit


Zápisnica z vyhodnotenia obchodnej verejnej súťaže

na podávanie návrhov na uzatvorenie nájomnej zmluvy na prenájom nehnuteľného majetku PSK, podľa § 281 Obchodného zákonníka, v súlade so zákonom č. 446/2001 Z. z. o majetku vyšších územných celkov v znení neskorších predpisov

1. Predmet obchodnej verejnej súťaže

Prenájom nebytového priestoru na prízemí budovy Strednej odbornej školy polytechnickej Jana Antonína Baťu,  Štefánikova 39, 059 21 Svit s celkovou výmerou 1 m2 - na prevádzku  nápojového automatu – evidované na liste vlastníctva č. 117 v katastrálnom území Svit, súpisné číslo stavby 266, na parcele registra KN C 1/1 v meste Svit, Štefánikova 39.

2. Spôsob vykonania obchodnej verejnej súťaže:

Obchodná verejná súťaž bola zverejnená od 09.09.2026 do 24.09.2026, 12.00 hod. na úradnej tabuli a webovej stránke Prešovského samosprávneho kraja a v reklamných inzertných novinách Popradsko-Kežmarsko 26. týždeň/2026. Termín predkladania prihlášok                            do obchodnej verejnej súťaže bol určený do 24.09.2026, 12:00 hod. 

Riaditeľom školy bola určená komisia v zložení: 

1. Ing. Alena Palgutová, predseda komisie 

2. Mgr. Petra Križanová, člen komisie

3. Ing. Valéria Hromadová, člen komisie

3. Zistené údaje, zhodnotenie a výber nájomcu:

Termín otvárania ponúk:  25.09.2026

Miesto otvárania ponúk:  kancelária riaditeľa školy

Zistené údaje: 

Do obchodnej verejnej súťaž do stanoveného termínu 24.09.2026 do 12.,00 hod. boli doručené tieto návrhy: 

1. Michal Kubala-24HOT POINT, 060 01 Kežmarok, IČO: 41347081

2. Pierre Baguette s.r.o., 925 21 Sládkovičovo, IČO: 36255220

4. Vyhodnotenie ponúk:

Základnými kritériami pre výber nájomcu boli: výška ponúkanej ceny prenájmu nebytových  priestorov, dodržanie podmienok uvedených v bode 2 (Predmet prenájmu) a v bode 3 zverejnenej Obchodnej verejnej súťaže (Zásady ostatného obsahu zamýšľanej nájomnej zmluvy, na ktorých vyhlasovateľ trvá) a súlad s účelom využitia predmetu nájmu. Komisia vyhodnotila:

1. Uchádzač Michal Kubala-24HOT POINT, 060 01 Kežmarok, IČO: 41347081, navrhol sumu nájmu s cenou nájmu 650,00 €/m2/rok. Uchádzač v rámci predloženej ponuky vyjadril súhlas s podmienkami Obchodnej verejnej súťaže a k ponuke priložil Návrh nájomnej zmluvy na prenájom časti nehnuteľného majetku vo vlastníctve PSK, ktorý bol v súťažných podkladoch stanovený ako jedna z podmienok účasti v Obchodnej verejnej súťaži. Pri kontrole splnenia podmienok účasti bolo konštatované, že uchádzač splnil všetky podmienky účasti v Obchodnej verejnej súťaži. Na základe uvedeného bol jeho cenový návrh zaradený do procesu hodnotenia v súlade s podmienkami Obchodnej verejnej súťaže. 
2. Uchádzač Pierre Baguette s.r.o., 925 21 Sládkovičovo, IČO: 36255220, navrhol sumu nájmu s cenou nájmu 650,00 €/m2/rok. Uchádzač v rámci predloženej ponuky vyjadril súhlas s podmienkami Obchodnej verejnej súťaže, avšak k ponuke nepriložil Návrh nájomnej zmluvy na prenájom časti nehnuteľného majetku vo vlastníctve PSK, ktorý bol v súťažných podkladoch stanovený ako jedna z podmienok účasti v Obchodnej verejnej súťaži. Vzhľadom na nesplnenie uvedenej podmienky účasti komisia konštatovala, že uchádzač nesplnil podmienky účasti v Obchodnej verejnej súťaži, a z uvedeného dôvodu navrhla jeho vylúčenie z Obchodnej verejnej súťaže. 

5. Záver z vyhodnotenia ponúk: 

Komisia na základe vykonaného vyhodnotenia predložených ponúk konštatuje, že uchádzač Michal Kubala-24HOT POINT, 060 01 Kežmarok, IČO: 41347081 splnil všetky podmienky účasti v Obchodnej verejnej súťaži stanovené v súťažných podkladoch a jeho cenový návrh bol vyhodnotený ako najvýhodnejší. 

Z uvedeného dôvodu komisia konštatuje, že uchádzač Michal Kubala-24HOT POINT, 060 01 Kežmarok sa stal úspešným uchádzačom Obchodnej verejnej súťaže a odporúča uzatvorenie nájomnej zmluvy s uvedeným uchádzačom v súlade s podmienkami vyhlásenej Obchodnej verejnej súťaže.

Meno, priezvisko a podpis členov komisie:

Ing. Alena Palgutová, predseda komisie      ...........v.r.......................

Mgr. Petra Križanová, člen komisie            ............v.r......................

Ing. Valéria Hromadová, člen komisie        ............v.r.....................

Vo Svite, dňa: 25.09.2026                     










v.r.
Schválil:                                                                 .................................................

                                                                                        Ing. Dalibor Enekeš

                                                                                              riaditeľ školy

Telefón 

Mobil              
     IČO 


E-mail 

052/7756245

0911 905 028                   37947541


riaditel@zsssvit.sk


